Publication: Magyar Közlöny
Issue: MK-2003-33 (Year: 2003, Number: 33)
Era: 1990-2004
Section: [61/1992. (XI. 20.) AB határozat, ABH 1992, 280.,
Paragraph Index: 773

[61/1992. (XI. 20.) AB határozat, ABH 1992, 280., 281—282.; 521/B/1991. AB határozat, ABH 1993, 555., 556.]. Az Alkotmánybíróság az Alkotmány 17. §-ával összefüggésben már arra is rámutatott, hogy e rendelkezés az állampolgárok védelmét és a róluk való gondoskodást kötelezõvé teszi. „Az alaptörvény azonban a védelem és gondoskodás jogintézményeit és mértékét részletesen nem tartalmazza. Az alkotmányi elõírások megvalósítása — számos feltételtõl függõen — változó és folyamatos törvényhozási, jogalkalmazási, önkormányzati és társadalmi feladat.” (1588/B/1991. AB határozat, ABH 1994, 510., 511.) Az Alkotmánybíróság más ügy kapcsán azt is megállapította, hogy „[a] szociális juttatások, támogatások és egyéb kedvezmények mértéke és módja ugyanis alapvetõen a nemzetgazdaság teherbíró képességének, a költségvetés állapotának, az érdekérvényesítést szolgáló intézményeknek és számos egyéb tényezõnek a függvénye, az Alkotmányból ezek nagyságára és módjára vonatkozó alkotmányos kötelezettség nem állapítható meg.” (731/B/1995. AB határozat, ABH 1995, 801., 804.) Az Alkotmánybíróság jelen ügyben elfoglalt álláspontja szerint a sérelmek eltérõ jellegébõl és azok lehetõség szerinti orvoslásából az következik, hogy nem alkotmányellenes, ha a juttatások mértékében az egyes csoportok között arányosítási szempontok közvetlenül nem mutathatók ki. Az Alkotmánybíróság megítélése szerint a Hdt. 11. §

Source: https://magyarkozlony.hu/hivatalos-lapok/f418040715726a5cf1ed1398a96b718e317289f7/dokumentumok/54009653f2ed2da21337490cb68ba53d27d0c4c0/letoltes